Άμπελ Φερέιρα

Ο Άμπελ Φερνάντο Μορέιρα Φερέιρα (πορτογαλικά: Abel Fernando Moreira Ferreira) (22 Δεκεμβρίου 1978, Πεναφιέλ), είναι Πορτογάλος πρώην ποδοσφαιριστής, ο οποίος αγωνιζόταν ως δεξιός πλάγιος αμυντικός και νυν προπονητής. Είναι ο τωρινός προπονητής της Παλμέιρας.

Σταδιοδρομία ως ποδοσφαιριστής 
Αφού αναδείχθηκε από την ακαδημία νέων της ομάδας της πατρίδας του Πεναφιέλ, αναπτύχθηκε στην Βιτόρια Γκιμαράες, με την οποία έκανε το ντεμπούτο του στην Πριμέιρα Λίγα. Στη συνέχεια, υπέγραψε συμβόλαιο με τη Μπράγκα για τη σεζόν 2004-05. Τον Ιανουάριο του 2006, μετακινήθηκε στη Σπόρτινγκ Λισαβόνας. 

Στις 27 Νοεμβρίου 2007, σημείωσε ένα θεαματικό γκολ εναντίον της Μάντσεστερ Γιουνάιτεντ, σε μία εκτός έδρας ήττα με 2-1 για τη φάση ομίλων του Τσάμπιονς Λιγκ 2007-08. Κατά τη διάρκεια αυτής της περιόδου, κλήθηκε επίσης στην Εθνική Πορτογαλίας, αλλά τελικά δεν κατάφερε να αγωνιστεί με αυτήν. 

Από τη σεζόν 2008-09 και ύστερα, άρχισε να έχει δυνατό ανταγωνισμό από το Βραζιλιάνο Πέντρο Σίλβα. Η κατάσταση αυτή επιδεινώθηκε από τον Ιανουάριο του 2010 και ύστερα, μετά την αγορά του Ζοάο Περέιρα από τη Μπράγκα. 

Ο βετεράνος Άμπελ χρησιμοποιούταν περιστασιακά από τη Σπόρτινγκ τις επόμενες σεζόν, καθώς ο Φερέιρα αγωνιζόταν συχνά ως μέσος.  Στις 24 Οκτωβρίου 2010, σημείωσε το πρώτο γκολ του στο πρωτάθλημα για την ομάδα της Λισαβόνας, σκοράροντας στο 90ο λεπτό της εντός έδρας νίκης με 1-0 επί της Ρίο Άβε. Αποχώρησε στο τέλος της σεζόν 2010-11 στην ηλικία των 32 ετών, έχοντας αγωνιστεί συνολικά σε 234 αγώνες και σημειώσει 3 γκολ.

Προπονητής 
Ο Φερέιρα άρχισε να εργάζεται ως προπονητής αμέσως μετά την ποδοσφαιρική συνταξιοδότησή του και ανέλαβε υπεύθυνος στους παίδες της Σπόρτινγκ, καθώς και στη Σπόρτινγκ Β στη Σεγούντα Λίγα.  Το Φεβρουάριο του 2015, προσλήφθηκε από τη Μπράγκα Β, η οποία συμμετείχε επίσης στην ίδια κατηγορία. 

Στις 26 Απριλίου 2017, ο Φερέιρα διαδέχθηκε τον Ζόρζε Σιμάο στο τιμόνι της Μπράγκα. Τη σεζόν 2017-18, την οδήγησε στην τέταρτη θέση και την πρόκριση στον τρίτο προκριματικό γύρο του Γιουρόπα Λιγκ 2018-19. 

Την 1η Ιουλίου 2019, ο Φερέιρα υπέγραψε τριετές συμβόλαιο με τον ΠΑΟΚ, με την ομάδα να πληρώνει 2 εκατομμύρια ευρώ για την απόκτησή του, αφού ο πρώην προπονητής Ραζβάν Λουτσέσκου αποχώρησε για την Αλ Χιλάλ της Σαουδικής Αραβίας λόγω διαφωνιών με την διοίκηση Σαββίδη. Την πρώτη σεζόν του στον ΠΑΟΚ συμμετείχε στον τρίτο προκριματικό γύρο του Τσάμπιονς Λιγκ, όπου αποκλείστηκε από τον Άγιαξ. Στα πλέι οφ του Γιουρόπα Λιγκ, αποκλείστηκε από τη Σλόβαν Μπρατισλάβας. Στη Σούπερ Λιγκ, τερμάτισε στην 2η θέση, 19 πόντους πίσω από τον πρώτο Ολυμπιακό. Στο Κύπελλο Ελλάδας, αποκλείστηκε από τον Ολυμπιακό στους ημιτελικούς.

Τη σεζόν 2020-21, στους προκριματικούς του Τσάμπιονς Λιγκ, απέκλεισε τις Μπεσίκτας και Μπενφίκα, πριν αποκλειστεί από την Κρασνοντάρ και συνεχίσει στην φάση ομίλων του Γιουρόπα Λιγκ. 

Στις 30 Οκτωβρίου 2020, ο Φερέιρα αποχώρησε από τον ΠΑΟΚ και υπέγραψε διετές συμβόλαιο με την Παλμέιρας. Κατέκτησε το Κύπελλο Βραζιλίας και το Κόπα Λιμπερταδόρες ενώ έχασε το Σούπερ Καπ Βραζιλίας αλλά και το Σούπερ Καπ Νοτίου Αμερικής. Στις 28 Νοεμβρίου του 2021, κατέκτησε για δεύτερη σερί χρονιά το Κόπα Λιμπερταδόρες, με την Παλμέιρας να νικά στον τελικό την Φλαμένγκο με 2-1 στην παράταση. Έγινε έτσι ο πρώτος προπονητής μετά τον Κάρλος Μπιάνκι που κέρδισε δύο συνεχόμενους τίτλους στη κορυφαία διασυλλογική διοργάνωση της Νότιας Αμερικής.

Τίτλοι και διακρίσεις

Ως παίκτης 
Σπόρτινγκ 

 Κύπελλο Πορτογαλίας: 2006-07, 2007-08 
 Σούπερ Καπ Πορτογαλίας: 2007, 2008

Ως προπονητής 
Παλμέιρας
Κόπα Λιμπερταδόρες 2020, 2021
Κύπελο Βραζιλίας 2020-2021

Παραπομπές

Εξωτερικοί σύνδεσμοι 
   
   

Πορτογάλοι ποδοσφαιριστές
Αμυντικοί ποδοσφαιριστές
Ποδοσφαιριστές ΦΚ Πεναφιέλ
Ποδοσφαιριστές Βιτόρια Γκιμαράες
Ποδοσφαιριστές Σεγκούντα Λίγκα
Ποδοσφαιριστές Σπόρτινγκ Κλούμπε ντε Μπράγκα
Ποδοσφαιριστές Πριμέιρα Λίγκα
Ποδοσφαιριστές Σπόρτινγκ Λισαβόνας
Πορτογάλοι προπονητές ποδοσφαίρου
Προπονητές ποδοσφαίρου Σπόρτινγκ Κλούμπε ντε Μπράγκα
Προπονητές ποδοσφαίρου ΠΑΟΚ
Προπονητές Σούπερ Λιγκ Ελλάδας
Ξένοι προπονητές ποδοσφαίρου στην Ελλάδα
Προπονητές ποδοσφαίρου Σοσιεντάντε Εσπορτίβα Παλμέιρας
Προπονητές ποδοσφαίρου Καμπεονάτο Μπραζιλέιρο Σέριε Α